15/01/2020 | Administración LocalMunicipal
Pontedeume
Anuncio de aprobación definitiva da modificación da Ordenanza fiscal número 10, reguladora da taxa de ocupación de postos no Mercado Municipal de Pontedeume

Anuncio de aprobación definitiva da modificación da “Ordenanza fiscal número 10, reguladora da taxa de ocupación de postos no Mercado Municipal de Pontedeume” (Expediente TEDeC: 2019/X999/000297) O Pleno do Concello, en sesión extraordinaria celebrada o 11 de outubro de 2019, adoptou o acordo relativo á aprobación inicial da modificación da “Ordenanza fiscal número 10, reguladora da taxa de ocupación de postos no Mercado Municipal de Pontedeume”. Por medio de anuncio no Boletín Oficial da Provincia n.º 200, de data 21 de outubro de 2019, someteuse o expediente a exposición ao público por prazo de trinta días. Transcorrido o prazo de exposición ao público, sen que se presentase reclamación e/ou suxestión algunha, e consonte ao establecido no artigo 49 apartado c) da Lei 7/1985, do 2 de abril, reguladora das Bases do Réxime Local, o dito acordo queda elevado automaticamente a definitivo, procedéndose á publicación do texto íntegro da “Ordenanza Fiscal número 10, reguladora da taxa de ocupación de postos no Mercado Municipal de Pontedeume” para xeral coñecemento, en cumprimento do establecido no artigo 70.2 da Lei 7/1985, do 2 de abril, tendo en conta o artigo 65.2 do mesmo texto legal: “ORDENANZA FISCAL REGULADORA DA TAXA DE OCUPACIÓN DE POSTOS NO MERCADO MUNICIPAL ARTIGO 1.–FUNDAMENTO E NATUREZA. En uso das potestades conferidas polos artigos 133.2 e 142 da Constitución Española, de acordo co previsto nos artigos 57 e 20.4 letra u) do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, e de conformidade co que dispoñen os artigos 15 a 19 do dito texto legal, o Concello de Pontedeume establece a taxa pola prestación de servizos municipais en relación ás actividades de mercados, praza de abastos e nos seus espazos e servizos anexos. ARTIGO 2.–FEITO IMPOÑIBLE. Constitúe o feito impoñible da taxa a prestación do servizo do mercado, mediante a ocupación dos postos para ser utilizados na venda da clase de mercadorías para o que están destinados e aqueles outros que, aínda sen gozar de posto fixo, verifiquen a venda en ambulancia nos lugares destinados a este fin. ARTIGO 3.–SUXEITO PASIVO. Son suxeitos pasivos da taxa, en concepto de contribuíntes, as persoas físicas e xurídicas, así como as entidades a que se refire o artigo 35 da Lei 58/2003, do 17 de decembro, xeral tributaria que utilicen o mercado ou praza de abastos para a venda de produtos, ben en postos fixos ou ambulantes, así como os servizos anexos. ARTIGO 4.–RESPONSABLES SOLIDARIOS E SUBSIDIARIOS. SUCESORES.1. Responderán solidaria ou subsidiariamente da débeda tributaria as persoas ou entidades a que se refiren respectivamente os artigos 42 e 43 da Lei 58/2003, do 17 de decembro, xeral tributaria. O procedemento para declarar e exixir a responsabilidade será, en cada caso, o previsto nos artigos 175 e 176 do antedito texto legal, e nas súas normas de desenvolvemento.2. O procedemento de recadación fronte os sucesores do obrigado ao pago da débeda tributaria será o recollido no artigo 177 da Lei 58/2003, do 17 de decembro, xeral tributaria e nas súas normas de desenvolvemento. ARTIGO 5.–COTA TRIBUTARIA. A cota tributaria será a resultante de aplicar as tarifas correspondentes, calculada consonte ao indicado nos seguintes parágrafos. As tarifas que figuran nesta ordenanza son irredutibles. A cota tributaria determinarase en función dos metros cuadrados a ocupar na realización da actividade. Fíxase un prezo unitario por metro cuadrado a ocupar, diferenciando dous diferentes, segundo o posto sexa fixo de mercado ou de venda ambulante. Vistos os diferentes espazos/locais de uso previstos nos planos, e vistos os metros cuadrados dos mesmos, determínase a cota tributaria de acordo coas tarifas especificadas, adicionando a cota tributaria dos locais de venda á correspondente a almacén (tendo en conta que o prezo por metro cuadrado de almacén redúcese a unha porcentaxe do 33,75% do prezo por metro cadrado do local). 5.1. Postos fixos do mercado. A cota tributaria será a suma da cota tributaria por local e da correspondente por almacén (esta última de forma ponderada nun 33,75%), tendo en conta un prezo unitario por m 2 de 10,2592 €/m 2 e mes no caso dos locais e 3,45 €/m 2 e mes no caso dos almacéns.5.1.1. A cota tributaria por local será o resultado de aplicar as tarifas que seguen, por metro cadrado e mes, de acordo co plano que se xunta: 5.1.2. A cota tributaria por almacén será a resultante de aplicar igual contía por metro cadrado á cota que correspondería á superficie do almacén, segundo a tarifa de ocupación de 3,45 €/m 2 sendo os importes mensuais os seguintes. No caso de que o almacén se adxudique de forma compartida ratearase entre as partes participantes.5.2. Postos de venda ambulante (postos non fixos). A cota tributaria será o resultado de aplicar as tarifas que seguen: 8,7426 €/m 2 por mes. ARTIGO 6.–NORMAS DE XESTIÓN E DEVINDICACIÓN DA TAXA. Devindícase a taxa e nace a obriga de contribuír: 1.–Cando se proceda á apertura oficial do mercado no novo edificio se asimilará a novas altas, emitíndose liquidación dende o Concello pola cota semestral rateada que proceda.2.–Nos postos con concesión de aproveitamento xa autorizado ou prorrogado, devindicarase o día primeiro do período impositivo, sendo o período impositivo fixado o comprendido entre o día primeiro e o último do ano natural. A exixibilidade da taxa fixarase por semestres naturais. O concello aprobará os padróns cobratorios para cada semestre, establecéndose un período de pago en voluntaria de dous meses, a partires do día seguinte ao da publicación de anuncio de notificación colectiva no Boletín oficial da provincia, a través do que se dará conta da súa exposición ao público e do anuncio de cobranza, podendo superpoñerse o período de alegacións ao do inicio do período de cobramento en voluntaria. O pagamento poderá domiciliarse en contas bancarias de diferentes entidades financeiras. De non domiciliarse o pagamento, este deberá realizarse no número de conta que se facilite dende o concello nos prazos de pagamento indicados.3.–Nas concesións/autorizacións de novo aproveitamento, e nos supostos de venda temporal en postos fixos vacantes, devindícase a taxa na data da concesión ou da autorización. Nos supostos destas novas altas emitirase declaración-liquidación ou autoliquidación cuxo importe virá determinado polo prorrateo da cuota establecida para o período semestral, tendo en conta o n.º de meses naturais de ocupación, incluíndose completo o da concesión da autorización. O pagamento deberá realizarse antes do inicio da ocupación, nas contas bancarias indicadas, e posteriormente procederá a incluirse a débeda do seguinte semestre nos padróns cobratorios (salvo que non teña carácter de permanencia), practicando notificación colectiva da mesma, mediante a publicación no BOP da provincia. Nos supostos en que a autorización non teña carácter de permanencia, liquidarase polo importe total correspondente ao tempo autorizado.4.–As baixas cursadas mediante solicitude presentada polos suxeitos pasivos, producirán efectos no seguinte mes natural no que se cursen, procedendo a liquidarse as contías adebedadas no semestre de non ter sido abonadas; a dita liquidación será notificada aos efectos que se proceda a efectuar pagamentos no período de pago establecido no artigo 62.2 da Lei Xeral Tributaria. No suposto que xa se tivera abonado o importe do semestre natural, procederá efectuar solicitude de devolución de ingresos indebidos polos importes que corresponda devolver, indicando a conta da entidade financeira na que se quere que se efectúe a devolución. En aplicación do sinalado no artigo 22 do Regulamento do Mercado Municipal de Pontedeume se procederá á extinción da concesión debido á falta de pago de doce meses, aínda que non sexa de forma continuada. ARTIGO 7.–EXENCIÓNS E BONIFICACIÓNS, APRAZAMENTOS E FRACCIONAMENTOS. No se concederán o outros beneficios fiscais máis que os expresamente determinados nas normas con rango de Lei ou os derivados da aplicación de Tratados Internacionais. Polo que se refire a aprazamentos e fraccionamentos non se prevé a dita posibilidade en período voluntario, dada a pequena contía dos importes. Toda vez que o Concello ten delegada a xestión recadatoria en período executivo na Deputación Provincial da Coruña, deberán aplicarse as normas aprobadas por dita entidade en materia de aprazamentos e fraccionamentos en caso de providenciarse as débedas ARTIGO 8.–INFRACCIÓNS E SANCIÓNS. Para a cualificación das infraccións tributarias, así como das sancións que correspondan en cada caso, estarase ao disposto no Título IV “A potestade sancionadora” da Lei 58/2003, do 17 de decembro, xeral tributaria e na súa normativa de desenvolvemento. DISPOSICIÓN ADICIONAL As disposicións desta ordenanza que reproduzan aspectos da lexislación vixente e normas legais de aplicación e aqueles que fagan remisión a preceptos legais, entenderanse automaticamente modificados e/ou substituídos, no momento en que se produza a modificación daqueles. DISPOSICIÓN FINAL A presente modificación da ordenanza fiscal aprobada polo Pleno do Concello, en sesión ordinaria do 28 de outubro de 1999, entrará en vigor na data da súa publicación íntegra no Boletín Oficial da Provincia, e será de aplicación dende a data en que se proceda á apertura oficial do mercado municipal, permanecendo en vigor ata a súa modificación ou derrogación expresa. DISPOSICIÓN TRANSITORIA En tanto non se realice a apertura oficial do mercado municipal, continuará aplicándose a Ordenanza fiscal número 10 obxecto de modificación co texto anterior regulado nela.” Contra o presente Acordo, interporase recurso contencioso-administrativo, ante a Sala do Contencioso-Administrativo do Tribunal Superior de Xustiza de Galicia con sede en A Coruña no prazo de dous meses, a contar desde o día seguinte á publicación do presente anuncio, de conformidade co artigo 46 da Lei 29/1998, do 13 de xullo, da Xurisdición Contencioso-Administrativa. Documento asinado dixitalmente por D. Bernardo Fernández Piñeiro, alcalde-presidente, en Pontedeume a 9 de xaneiro de 2020.